Volmaan 02/08/2012 | SkalkSkryf
« Planeet Aarde is n baie vreemde plek.
Hings Basson »
Augustus 5, 2012 deur Joh
Wanner mens die insig bereik dat
Als wat is geen bestendige self het nie,
Dan word mens ontnugter deur die lewenssorge.
Dit is die weg na suiwerheid.
Dhammapada vers 279
Wanner mens terneergedruk voel, soek mens iets om jouself mee op te beur: 'n fliek, 'n roomys, 'n herinnering, 'n boek. Die Darma leer ons egter om in die teenoorgestelde rigting te gaan: om werklik gelukkig te wees het ons minder nodig, nie meer nie.
Wat ons nodig het is om 'ek', 'my' en 'myne' te laat los. In teenstelling met die algemene opvatting dat die 'self' allerbelangrik is, sê die Dharma dat niks hierdie sogenaamde 'self' kan bevredig nie. Die aanname dat hierdie 'ek' ooit tevredenheid kan bereik is vals.
Watter van my 'selwe' is ooit bestendig en standhoudend: die gelukkige ek, die hopelose ek, die ernstige ek, die sloppy ek, die wyse ek, die idiotiese ek?
Insig in die aard van die 'self' kan ons verlos van die las van hierdie valse opvatting. Dit kan die mite van self-belangrikheid uit die weg ruim, en mens so tot suiwering bring.